kardosdrur/scandi-wiki huggingface dataset:
Mehmet Scholl

Mehmet Tobias Scholl (født Mehmet Tobias Yüksel 16. oktober 1970 i Karlsruhe, Vesttyskland) er en pensioneret tysk fodboldspiller af tyrkisk afstamning, der spillede for klubberne Karlsruher SC og Bayern München. Bedst kendt er han for sit ikke mindre end 15 sæsoner lange ophold i Bayern München, hvor han vandt hele otte tyske mesterskaber, fem DFB-Pokaltitler, UEFA Cuppen i 1996 samt Champions League og Intercontinental Cup i 2001. Han var også med til at blive europamester med det tyske landshold ved EM i 1996 i England.

Landshold 
Scholl nåede gennem karrieren at spille 36 kampe og score otte mål for Tysklands landshold, som han repræsenterede mellem 1995 og 2002. Han var en del af den tyske trup der vandt guld ved EM i 1996 i England, og deltog også efterfølgende ved Confederations Cup i 1999 og EM i 2000 i Belgien og Holland.

Titler 
Bundesligaen
 1994, 1997, 1999, 2000, 2001, 2003, 2005 og 2006 med Bayern München

DFB-Pokal
 1998, 2000, 2003, 2005 og 2006 med Bayern München

UEFA Cup
 1996 med Bayern München

Champions League
 2001 med Bayern München

Intercontinental Cup
 2001 med Bayern München

EM
 1996 med Tyskland

Eksterne henvisninger 

 Spillerinfo 

Fodboldspillere fra Tyskland
Fodboldspillere fra Karlsruher SC
Fodboldspillere fra FC Bayern München
Personer fra Karlsruhe
Fodboldtrænere fra Tyskland
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
EPG

EPG er en forkortelse for Electronic Programme Guide. Det er en generel betegnelse for en elektronisk programoversigt over TV-programmer.
Selvom EPG'en på mange måder indeholder mere data om TV-udsendelserne, så tenderede danskerne i 2012 stadig til at bruge tekst-tv, når der skal fremskaffes oplysning om tv-programmet.

I Danmark findes der to store udbydere af EPG data til B2B-virksomheder: Ritzau og EPGs.com. Begge virksomheder leverer EPG-data for alle danske TV-kanaler og de større skandinaviske og internationale kanaler.

Kilder 

Digitalt fjernsyn
Devon (county)

Devon er et grevskab (county) i South West England. Det grænser op til Cornwall, Dorset og Somerset. Tidligere hed det Devonshire. Det administrative center ligger i Exeter. Det ceremonielle grevskab Devon omfatter de selvstyrende områder Plymouth og Torbay og otte enheder i administrative grevskaber.

Navnet Devon kommer fra Dumnonii, som romerne gav det keltiske folk, som boede der omkring år 50 e.Kr. Det betyder "de som bor i en dyb dal". Romerne besatte området omkring år 25, og deres garnison Isca Dumnoniorium hedder nu Exeter. Romerne var der i mere end tre århundreder.

I det 9. århundrede blev Devon truet af vikinger, der plyndrede frem til den normanniske erobring af England. Nogle nordiske stednavne er bevaret og viser, at der har været nordiske bosættelser. Vikingerne var indirekte ansvarlige for flytningen af katedralen fra Crediton til Exeter, hvor den kunne beskyttes.

Flag 

Devon har et flag som er viet til St. Petroc. Flaget blev indført i 2003 efter en konkurrence arrangeret af BBC Devon.

Eksterne henvisninger
Nebelwerfer

En Nebelwerfer (: "tågekaster") var en tysk raketkaster fra 2. verdenskrig – en type raketartilleri – udviklet i 1930'erne og brugt mod landmål. Raketterne udsendte en høj hylende lyd, som førte til at de amerikanske soldater kaldte våbnet for "the Screaming Meemie" og "Moaning Minnie".

Udgaver
Våbnet fandtes i følgende udgaver:

10 cm Nebelwerfer 35

10 cm Nebelwerfer 40

15 cm Nebelwerfer 41

28/32 cm Nebelwerfer 41

21 cm Nebelwerfer 42

30 cm Nebelwerfer 42

8 cm Raketen-Vielfachwerfer

Panzerwerfer
Nebelwerfer monteret på halvbæltekøretøjer fik betegnelsen Panzerwerfer.

Luft-til-luft udgave(Werfer-Granate 21)

Eksterne henvisninger 

 Amerikansk efterretningsrapport om Nebelwerfer 41 fra 2. verdenskrig 
 Manual fra Luftwaffe for Werfer-Granate 21 raketbrug 

Raketkastere
2. verdenskrig
Våben fra Tyskland
Halen

Halen er en sø beliggende i Olofströms kommun, Blekinge län, Sverige, umiddelbart vest for byen Olofström. Den er Blekinges største sø.

Halen er forbundet med søerne Immeln, Filkesjön og Raslången. Dele af søområdet ligger i Halens naturreservat.

Kilder

Eksterne henvisninger 

 Länsstyrelsen i Blekinge: Halen naturreservat , hentet 23-09-2012
 Länsstyrelsen i Blekinge:  Halens fauna , hentet 23-09-2012
 Naturvårdsverket: Naturreservat  , hentet 23-09-2012

Naturreservater i Blekinge
Søer i Sverige
Christian Flindt-Bjerg

Christian Flindt-Bjerg (født 19. februar 1974) er en tidligere fodboldspiller fra Danmark, og nuværende træner for Vejgaard BK.

Han er født i Innsbruck i Østrig, da hans far Ove Flindt-Bjerg spillede som professionel i Wacker Innsbruck.

I foråret 2006 vendte han hjem til dansk fodbold, efter 12 år på udenlandsk græs.

Som træner har han trænet Thisted FC, AGF's U19-hold og Vejgaard B.

Referencer

Eksterne henvisninger 
 Spillerprofil  på Thisted FCs officielle hjemmeside
 

Fodboldspillere fra Danmark
Fodboldspillere fra AaB
Fodboldspillere fra Viborg FF
Fodboldspillere fra Thisted FC
Fodboldspillere fra Jetsmark IF
Fodboldspillere fra Karlsruher SC
Personer fra Innsbruck
Fodboldspillere fra Odds BK
Fodboldspillere fra Viking FK
Fodboldspillere fra FC Lugano
Fodboldtrænere fra Danmark
Kilauea

Kilauea er en skjoldvulkan på The big Island på Hawaii i stillehavet. Den er en af verdens mest aktive vulkaner, er mellem 300.000 til 600.000 år gammel og var i stort set kontinuerligt udbrud fra 1983 til 2018. Døgnet rundt holder sikkerhedsvagter øje med vulkanen for at kunne advare befolkningen, hvis der kommer lava flydende mod den nærliggende by. Vulkanens top befinder sig 1.247 m over havets overflade, men hæver sig kun omkring 15 m over det umiddelbart omgivende terræn.

Lavastrømme

I 2016 sank et stort lavadelta dannet af Kilauea i vandet og åbnede ind til en lavatunnel der sendte flydende lava direkte i havet.

Eksterne henvisninger 

Hawai‘i Volcanoes National Parks officielle hjemmeside
Hawaiian Volcano Obervatorys hjemmeside

Noter 

Vulkaner i USA
Hawaii
Stratovulkan

Stratovulkan eller keglevulkan er den mest kendte type af vulkaner. En stratovulkan er opbygget af mange lag (latin pl.: strata) af lava. Stratovulkaner er typiske i subduktionszoner, hvor to kontinentalplader støder sammen. Den har mere stejle skråninger og en mere tyktflydende lava end f.eks. skjoldvulkaner. Keglevulkaner har også et meget voldsomt gas-, røg- og askeudslip, som kan være farligt. Eksempelvis dækkede stratovulkanen Vesuv den romerske by Pompeji med aske.

Vulkaner
Philip Seymour Hoffman

Philip Seymour Hoffman (født 23. juli 1967, død 2. februar 2014) var en Oscar-vindende amerikansk skuespiller og instruktør.

Tidlige liv 
Philip Seymour Hoffman blev født i 1967 i Rochester, New York, som søn af forældre med tysk-protestantisk og irsk-katolsk oprindelse. Selv blev Hoffman ikke opdraget med noget stærkt tilhørsforhold til hverken protestantisme eller katolicisme. Han studerede teater og blev uddannet fra New York University.

Karriere 
Hoffman fik hurtigt roller i film med tidens store skuespillere. I 1992 spillede han sammen med Chris O'Donnell og Al Pacino i En duft af kvinde, og i 1996 fik han, med en rolle i Paul Thomas Andersons debutfilm Hard Eight, et langt og givtigt samarbejde med denne instruktør i flere succesfulde film, bl.a. Boogie Nights (1997), Magnolia (1999) og Punch-Drunk Love (2002). Hans roller er ofte usympatiske personer, som rivalen i Twister (1996) eller Robin Williams' værelseskammerat i Patch Adams (1998). Til andre tider har han spillet forsigtige og usikre personer, bl.a. i Magnolia og The Big Lebowski (1998). Han havde ikke mange deciderede hovedroller, men gjorde sig mest i biroller. Hans oscar-vindende præstation som hovedrolleindehaveren i Capote (2005) var dog en markant undtagelse.

Priser og nomineringer 
Hoffman blev nomineret til en Oscar hele fire gange, for sine roller i henholdsvis Capote, Charlie Wilson's War (2007), Doubt (2008) og The Master (2012). Han vandt prisen for den første. Desuden modtog han også en Golden Globe, en Screen Actors Guild Award og en BAFTA Award ved samme lejlighed.

Filmografi 

 En duft af kvinde (1992)
 The Getaway (1994)
 When a Man Loves a Woman (1994)
 Hard Eight (1996)
 Twister (1996)
 Boogie Nights (1997)
 The Big Lebowski (1998)
 Happiness (1998)
 Patch Adams (1998)
 The Talented Mr. Ripley (1999)
 Magnolia (1999)
 Punch-Drunk Love (2002)
 Red Dragon (2002)
 Tilbage til Cold Mountain (2003)
 Along Came Polly (2004)
 Capote (2005)
 Mission: Impossible III (2006)
 The Savages (2007)
 Charlie Wilson's War (2007)
 New York Iscenesat (2008)
 Doubt (2008)
 The Boat That Rocked (2009)
 A Late Quartet (2012)
 The Master (2012)
 A Late Quartet (2012)
 The Hunger Games: Catching Fire (2013)
 God's Pocket (2014)
 A Most Wanted Man (2014)	
 The Hunger Games: Mockingjay - Del 1 (2014)
 The Hunger Games: Mockingjay - Del 2 (2015)

Død 
Han blev, den 2. februar 2014 om formiddagen (lokal tid), fundet død på badeværelset i sin lejlighed i New York ved Manhattans West Village. Der var rapporter om, at han blev fundet med en kanyle i armen, hvorfor en overdosis heroin blev meldt som årsag til dødsfaldet.

Referencer

Eksterne henvisninger 
 
 

Skuespillere fra USA
Oscar for bedste mandlige hovedrolle
Personer fra New York
Simon Josefsen

Simon Josefsen (født 13. marts 1978) er en tidligere fodboldspiller fra Danmark.

I januar 2007 valgte Josefsen at skifte fra Jetsmark IF til Thisted FC. Han spillede sin sidste kamp for Thisted FC den 14 november 2009, hvorefter han stoppede sin fodboldkarriere. .

Han har i alt spillet 8 kampe i Superligaen. Det var fra den 24. august 2003 til 16. maj 2004, hvor han optrådte for Viborg FF.

Eksterne henvisninger 

Fodboldspillere fra Danmark
Fodboldspillere fra Viborg FF
Fodboldspillere fra Thisted FC
Fodboldspillere fra Aalborg Chang
Fodboldspillere fra Jetsmark IF
Cirkumzenitalbue

En cirkumzenitalbue (også stavet cirkumzenithalbue) er et optisk fænomen, der ligner en omvendt regnbue, men hører til halo-familien og skyldes, at sollyset refrakteres gennem iskrystaller, især i cirrus- og cirrostratusskyer, fremfor gennem vanddråber. Buen opstår et pænt stykke over Solen, omkring 46°, og danner maksimalt en fjerdedel af en cirkel med centrum i zenit. Cirkumzenitalbuen er et af de mest farverige medlemmer af halo-familien. Farverne, der går fra violet i toppen til rød forneden, er klarere end dem, man ser i regnbuer, fordi der er meget mindre overlap mellem dem i formationen.

Dannelse af cirkumzenitalbuer 
Lyset, der danner cirkumzenitalbuen, går ind i en iskrystal på dens vandrette top af form som en plade og går ud igen gennem kanterne i form af prismer. Derved går de forskellige dele af lyset ud i hver sin retning. Betingelsen for, at en cirkumzenitalbue kan dannes, er at Solen skal være lavere end 32,3° over Jordens horisont. Derfor ses fænomenet kun først eller sidst på dagen.

Fænomenet anses i almindelighed for at være sjældent forekommende, men det skyldes måske, at der er en tendens til, at det ikke opdages. Buerne kan især ses, når der er bisole på himlen.

Som det er tilfældet med alle haloer, kan cirkumzenitalbuer også dannes af lys fra Månen og kaldes i så fald månecirkumzenitalbuer.

Kunstige cirkumzenitalbuer 

Man har siden i hvert fald 1920 kendt til at skabe kunstige cirkumzenitalbuer ved hjælp af et glas vand. Ved at belyse overgangen mellem vand og luft i et næsten fyldt cylindrisk vandglas opnår man en refraktion i vandet af lyset, der skal stå i en lav vinkel i forhold til glasset. Det er samtidig vigtigt, at glasset står nær kanten af bordet. Den anden refraktion på glassets side er nu skæv, og den samlede effekt viser sig at svare til den refraktion, der sker gennem en opretstående heksagonal pladekrystal, når man tager højde for gennemsnitskrumningen. På den måde vil man kunne opleve en farvestrålende cirkumzenitalbue på gulvet.

Se også 

 Solsøjle

Referencer

Eksterne henvisninger og kilder 

 De himmelske buer  U.S. Navy Web Site 
 

Astronomi
Optiske fænomener og begreber
Casper Jacobsen

Casper Jacobsen (født 12. juli 1979) er en tidligere professionel fodboldspiller fra Danmark.

Han har i mange år været reservemålmand i AaB, AGF og Viborg FF.

Klubkarriere 
I 2007 tog han til den islandske klub Breiðablik UBK hvor han var i to sæsoner, inden han vendte hjem til Viborg og Søndermarken i vinteren 2008 og spillede i Jyllandsserien i foråret 2009.

Sommeren 2009 skulle byde på nye udfordringer til Jacobsen. Han blev hentet til Vejle Boldklub på en 1-årig deltidskontrakt, hvor han skulle være reservemålmand for Jimmy Nielsen, efter at klubbens daværende reservemålmand Kristian Fæste var blevet skadet.

Efter sidste kontrakt med Vejle Boldklub stoppede Jacobsen som professionel fodboldspiller. Derefter har han spillet seriefodbold i klubber ved Viborg.

Landsholdskarriere 
Jacobsen har spillet én kamp for det danske U-21 landshold. Den blev spillet den 16. august 2000 på Ismet Pasa Stadium i Kocaeli, hvor Danmark tabte 0-2.

Referencer

Eksterne henvisninger 
 

Fodboldspillere fra Danmark
Fodboldspillere fra AaB
Fodboldspillere fra Viborg FF
Fodboldspillere fra AGF
Fodboldspillere fra Hobro IK
Fodboldspillere fra Vejle Boldklub
Personer fra Viborg
Operation Chettyford

Operation Chettyford var under 2. verdenskrig en taktisk vildledningsplan for at støtte den allierede invasion ved Anzio i 1944. George Patton lavede et veloffentliggjort besøg til enheder omkring Kairo. Nogle dobbeltagenter blev brugt til at misinformere tyskerne om at en stor invasion af Balkan var planlagt.

Chettyford
Del Shannon

Del Shannon (født 30. december 1934, død 8. februar 1990) var en amerikansk rock and roll-sanger/sangskriver, særligt kendt for nummeret "Runaway", der nåede nummer et på hitlisten i USA i 1961.

Biografi 
Del Shannon blev født Charles Weedon Westover i Grand Rapids, Michigan, USA. Han voksede op i Coopersville, Michigan, en lille by tæt på Grand Rapids. Dér lærte han at spille på ukulele og guitar og lyttede til country- og westernmusik, bl.a. Hank Williams, Hank Snow og Lefty Frizzell. I 1954 kom han i hæren, og mens han var i Tyskland spillede han guitar i et band, der hed The Cool Flames.

Shannon led af en depression og begik selvmord den 8. februar 1990 med en .22 kaliber riffel. Efter hans død blev han æret af de resterende fire medlemmer af The Traveling Wilburys, da de genindspillede hittet Runaway.

Shannon havde én datter, Carly Fayth Shannon.

Referencer 

Musikere fra USA
Personer der har begået selvmord
Personer fra Michigan
Amerikanere i 1900-tallet
Gantt-skema

Et Gantt-skema er en type søjlediagram, som illustrerer et projekts tidsplan. Gantt-skema illustrerer datoer for start- og sluttidspunkt for opgaverne i projektet og viser et resumé af projektet. Opgaverne i Gantt-skemaet viser samtidig strukturen (WBS) af projektet. Nogle Gantt-skemaer viser også afhængighed og dermed rækkefølgen mellem opgaverne. Gantt-skemaer kan også bruges til at vise den nuværende tidsplans status ved hjælp af procent-færdig markering og en lodret "I DAG" linje som vist her.

Historie 
 Det første kendte Gantt-skema blev udviklet i 1896 af Karol Adamiecki, der kaldte det et harmonogram. Adamiecki offentliggjorde ikke sit arbejde før 1931, og da på henholdsvis polsk og russisk, som ikke er alment forståelige i Vesten. Teknikken bærer defor navn efter Henry Gantt (1861-1919), som konstruerede sit skema i årene 1910-1915 og populariserede det i Vesten.

I 1980'erne lettede pc'er oprettelse og redigering af Gantt-skemaer. Disse PC-programmer var beregnet primært til projektledere. I slutningen af 1990'erne og begyndelsen af 2000'erne blev brugen udbredt til mange andre mennesker. Senere blev Gantt-skemaer et fælles træk ved web-baserede applikationer, de såkaldte groupware-løsninger.

Statistik
Diagrammer
Need

Need har flere betydninger:
 Need, et studiealbum af den danske sangerinde Hanne Boel
 Need (Stargate SG-1), en episode af Stargate SG-1
 Needs Convenience, en canadisk butikskæde
 The Need, et amerikansk queercore-band
Daniel Alexandersson

Daniel Alexandersson (født 3. december 1978) er en forhenværende fodboldspiller fra Sverige, der senest havde kontrakt med den svenske klub Falkenbergs FF. Han stoppede karrieren i april 2011 på grund af skader.

Har har spillet fodbold uden for Sverige én gang, da han skrev kontrakt med Viborg FF i vinteren 1999. Men allerede 4 måneder efter ønskede Alexandersson at ophæve kontrakten, og flytte tilbage til Halmstad. Han er bror til Niclas Alexandersson, der også var fodboldspiller.

Referencer 

Fodboldspillere fra Sverige
Fodboldspillere fra Viborg FF
Fodboldspillere fra IF Elfsborg
Fodboldspillere fra Halmstads BK
Fodboldspillere fra IFK Göteborg
Fodboldspillere fra Falkenbergs FF
Personer fra Halmstad
Josué

Josué Anunciado de Oliveira (normalt bare kendt som Josué) (født 19. juli 1979 i Vitória de Santo Antão, Brasilien) er en brasiliansk tidligere fodboldspiller, der spillede som defensiv midtbanespiller. Gennem sin karriere var han aktiv i både hjemlandet hos blandt andet São Paulo FC og Atlético Mineiro, samt i Tyskland hos VfL Wolfsburg.

Med São Paulo FC vandt Josué det brasilianske mesterskab i både 2006 og 2007, og var i 2005 også med til at føre klubben frem til sejr i Copa Libertadores og VM for klubhold. I 2009 var han anfører for VfL Wolfsburg, da holdet sikrede sit første tyske mesterskab nogensinde.

Landshold 
Josué nåede i sin tid som landsholdsspiller (2007-2010) at spille 28 kampe for Brasiliens landshold, som han debuterede for den 27. marts 2007 i et opgør mod Ghana. Han var efterfølgende en del af truppen der vandt Copa América i 2007, og var også med til at vinde guld ved Confederations Cup 2009 i Sydafrika. Han blev også udtaget til VM i 2010 i Sydafrika.

Titler 
Brasiliansk Mesterskab
 2006 og 2007 med São Paulo FC

Copa Libertadores
 2005 med São Paulo FC

VM for klubhold
 2005 med São Paulo FC

Bundesligaen
 2009 med VfL Wolfsburg

Confederations Cup
 2009 med Brasilien

Eksterne henvisninger 

Fodboldspillere fra Brasilien
Fodboldspillere fra São Paulo FC
Fodboldspillere fra VfL Wolfsburg
Fodboldspillere fra Atletico Mineiro
Deltagere ved verdensmesterskabet i fodbold 2010
Makoto Hasebe

Makoto Hasebe (japansk:長谷部 誠; født d. 18. januar 1984) er en japansk professionel fodboldspiller, som spiller for Bundesliga-klubben Eintracht Frankfurt.

Klubkarriere

Urawa Red Diamonds 
Hasebe begyndte sin karriere hos Urawa Red Diamonds, hvor han gjorde sin førsteholdsdebut i 2002. Han etablerede sig fra 2003 sæsonen som en fast mand på holdet. Han var i 2006 med til at vinde den japanske liga og i 2007 til at vinde AFC Champions League.

Wolfsburg 
Hasebe skiftede i januar 2008 til VfL Wolfsburg, hvor han blev den første japanske spiller i klubbens historie. Han var i 2008-09 sæsonen med til at Wolfsburg vandt deres første mesterskab.

1. FC Nürnberg 
Hasebe skiftede i september 2013 til 1. FC Nürnberg.

Eintracht Frankfurt 
Hasebe skiftede i juli 2014 til Eintracht Frankfurt. Efter at have spillet sin hele sin karriere som midtbanespiller, begyndte nye træner Niko Kovač at bruge Hasebe som forsvarsspiller, en rolle som han sidenhen har spillet ofte i.

Hans bedste sæson for klubben kom i 2018-19, da han blev inkluderet på årets hold i Bundesligaen af sportsmagasinet Kicker. Han spillede den 6. juni 2020 sin kamp nummer 309 i Bundesligaen, som hermed gjorde ham til den asiatiske spiller med flest kampe i Bundesligaen nogensinde.

Hasebe skrev i februar 2022 en ny kontrakt med klubben. Som del af aftalen vil han fortsætte som spiller frem til sommeren 2023, hvorefter han vil tage en rolle i trænerstaben.

Landsholdskarriere 
Hasebe gjorde sin debut for Japans landshold den 11. februar 2006. Han blev i 2010 gjort til anfører for landsholdet, en rolle han ville holde frem til at han i 2018 annoncerede at han gik på pension fra landsholdsfodbold. Han opnåede 114 kampe for landsholdet og scorede 2 mål.

Titler 
Urawa Red Diamonds
 AFC Champions League: 1 (2007)
 J1 League: 1 (2006)
 J1 League 2nd Stage: 1 (2004)
 Emperor's Cup: 2 (2005, 2006)
 J.League Cup: 1 (2003)
 Japanske Super Cup: 1 (2006)

VfL Wolfsburg

 Bundesliga: 1 (2008-09)

Eintracht Frankfurt

 DFB-Pokal: 1 (2017-18)
 UEFA Europa League: 1 (2021-22)

Japan

 AFC Asian Cup: 1 (2011)
 Kirin Cup: 3 (2008, 2009, 2011)

Individuelle

 J1 League Årets hold: 1 (2004)
 Årets fodboldspiller i Asien: 1 (2018)
 UEFA Europa League Sæsonens hold: 1 (2018-19)
 VDV Sæsonens hold: 1 (2018-19)
 kicker Bundesliga Sæsonens hold: 1 (2018-19)

Kilder

Eksterne henvisninger 

Fodboldspillere fra Japan
Fodboldlandsholdsspillere fra Japan
Fodboldspillere fra Urawa Red Diamonds
Fodboldspillere fra VfL Wolfsburg
Fodboldspillere fra 1. FC Nürnberg
Fodboldspillere fra Eintracht Frankfurt
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Alexander Madlung

Alexander Madlung (født 11. juli 1982 i Braunschweig, Vesttyskland) er en tysk fodboldspiller, der spiller som forsvarsspiller. Han har gennem karrieren repræsenteret blandt andet Hertha Berlin og VfL Wolfsburg.

I 2009 hjalp han Wolfsburg til klubbens første tyske mesterskab nogensinde.

Landshold 
Madlung blev noteret for to kampe for Tysklands landshold, som han debuterede for 7. oktober 2006 i et opgør mod Georgien.

Titler 
Bundesligaen
 2009 med VfL Wolfsburg

Referencer

Eksterne henvisninger 

Fodboldspillere fra Tyskland
Fodboldspillere fra Hertha BSC Berlin
Fodboldspillere fra VfL Wolfsburg
Personer fra Braunschweig
Fodboldspillere fra Eintracht Frankfurt
Sascha Riether

Sascha Riether (født 23. marts 1983 i Lahr, Vesttyskland) er en tysk fodboldspiller, der spiller som forsvarsspiller og midtbanespiller hos 1. Fußball-Bundesliga-klubben FC Schalke 04. Han har spillet for FC Schalke 04 siden 2015, hvor han kom til fra SC Freiburg. I 2009 hjalp han Wolfsburg til klubbens første tyske mesterskab nogensinde.

Landshold 
Riether står noteret for to kampe for Tysklands landshold, som han debuterede for den 11. august 2010 i en venskabskamp mod Danmark i København.

Titler 
Bundesligaen
 2009 med VfL Wolfsburg

Eksterne henvisninger 

 VfL Wolfsburg spillerinfo 
 Fussballdaten.de spillerinfo

Fodboldspillere fra Tyskland
Fodboldspillere fra SC Freiburg
Fodboldspillere fra VfL Wolfsburg
Fodboldspillere fra Fulham F.C.
Joe Zewe

Joseph Zewe (født 22. juni 1983) er en fodboldspiller fra USA.

I 2005 skrev Joe Zewe en 2-årig kontrakt med den fynske klub B 1909. Det var en kreds af lokale investorer i og omkring klubben der finansierede kontrakten. 

Men allerede året efter skiftede han til Superligaklubben Viborg FF. Her blev det til fire gange som indskifter og i alt 133 minutter i den grønne trøje. Allerede i vinteren 2006 forsøgte klubben af komme af med amerikaneren, da de sendte ham til prøvetræning i den tyske klub St. Pauli.

Det blev dog Færøerne der skulle blive Zewes næste stop, da han lavede en kontrakt med KÍ Klaksvík. Her var han et år, inden han tog tilbage til USA og Pittsburgh Riverhounds i 2008.

Referencer 

Fodboldspillere fra USA
Fodboldspillere fra B1909
Fodboldspillere fra Viborg FF
Christian Gentner

Christian Gentner (født 14. august 1985 i Nürtingen, Vesttyskland) er en tysk fodboldspiller, der spiller som midtbanespiller hos Bundesliga-klubben VfB Stuttgart. Han har spillet for klubben siden 2010, men var også tilknyttet klubben mellem 2004 og 2007. Han har desuden spillet for VfL Wolfsburg.

I sin karreire har Gentner vundet to tyske mesterskaber. Først med VfB Stuttgart i 2007, og efterfølgende med VfL Wolfsburg i 2009.

Landshold 
Gentner står (pr. juni 2010) noteret for tre kampe for Tysklands landshold, som han debuterede for den 29. maj 2009 i et opgør mod Kina. Desuden spillede han mellem 2005 og 2007 elleve kampe for landets U-20 hold.

Titler 
Bundesligaen
 2007 med VfB Stuttgart
 2009 med VfL Wolfsburg

Eksterne henvisninger 

 Christian Gentner på Fussballdaten.de

Fodboldspillere fra Tyskland
Fodboldspillere fra VfB Stuttgart
Fodboldspillere fra VfL Wolfsburg